cyanic-selkie/wikianc huggingface dataset:
প্রীতিলতা ওয়াদ্দেদার
শিক্ষাজীবন
240px|thumb|বাম|প্রীতিলতার ম্যাট্রিকুলেশন পাশের সনদ। ডা. খাস্তগীর সরকারি বালিকা বিদ্যালয় ছিল প্রীতিলতার প্রথম শিক্ষা প্রতিষ্ঠান। ১৯১৮ সালে তিনি এই স্কুলে প্রাথমিক শিক্ষা শুরু করেন। প্রতি ক্লাসে ভালো ফলাফলের জন্য তিনি সব শিক্ষকের খুব প্রিয় ছিলেন। সেই শিক্ষকের একজন ছিলেন ইতিহাসের ঊষাদি। তিনি প্রীতিলতাকে পুরুষের বেশে ঝাঁসীর রানী লক্ষীবাই এর ইংরেজ সৈন্যদের সাথে লড়াইয়ের ইতিহাস বলতেন। স্কুলে তার ঘনিষ্ঠ বন্ধুদের একজন ছিলেন কল্পনা দত্ত (পরবর্তীকালে বিপ্লবী)। এক ক্লাসের বড় প্রীতিলতা কল্পনার সাথে ব্যাডমিন্টন খেলতেন। তাদের স্বপ্নের কথা লিখেছেন কল্পনা দত্তঃ "কোন কোন সময় আমরা স্বপ্ন দেখতাম বড় বিজ্ঞানী হব। সেই সময়ে ঝাঁসীর রানী আমাদের চেতনাকে উদ্দীপ্ত করে। নিজেদেরকে আমরা অকুতোভয় বিপ্লবী হিসাবে দেখা শুরু করলাম।" স্কুলে আর্টস এবং সাহিত্য প্রীতিলতার প্রিয় বিষয় ছিলো। ১৯২৬ সালে তিনি সংস্কৃত কলাপ পরীক্ষায় বৃত্তি লাভ করেন। ১৯২৮ সালে তিনি কয়েকটি বিষয়ে লেটার মার্কস পেয়ে প্রথম বিভাগে ম্যাট্রিক পাশ করেন। অঙ্কের নম্বর খারাপ ছিল বলে তিনি বৃত্তি পাননি। ম্যাট্রিক পরীক্ষার পর বন্ধের সময় তিনি নাটক লিখেন এবং মেয়েরা সবাই মিলে সে নাটক চৌকি দিয়ে তৈরী মঞ্চে পরিবেশন করেন। পরীক্ষার ফলাফল দেওয়ার সময়টাতে তার বাড়িতে এক বিয়ের প্রস্তাব আসে। কিন্তু প্রীতিলতার প্রবল আপত্তির কারণে বিয়ের ব্যবস্থা তখনকার মতো স্থগিত হয়ে যায়। আই.এ. পড়ার জন্য তিনি ঢাকার ইডেন কলেজে ভর্তি হন। এ কলেজ়ের ছাত্রী নিবাসের মাসিক থাকা খাওয়ার খরচ ছিল ১০ টাকা এবং এর মধ্যে কলেজের বেতন ও হয়ে যেত। এ কারণেই অল্প বেতনের চাকুরে জগদ্বন্ধু ওয়াদ্দেদার মেয়েকে আই.এ. পড়তে ঢাকায় পাঠান। ১৯৩০ সালে আই.এ. পরীক্ষায় তিনি মেয়েদের মধ্যে প্রথম এবং সবার মধ্যে পঞ্চম স্থান লাভ করেন। এই ফলাফলের জন্য তিনি মাসিক ২০ টাকার বৃত্তি পান এবং কলকাতার বেথুন কলেজ়ে বি এ পড়তে যান। বেথুন কলেজে মেয়েদের সাথে তার আন্তরিক সম্পর্ক তৈরী হয়েছিল। বানারসী ঘোষ স্ট্রীটের হোস্টেলের ছাদে বসে প্রীতিলতার বাশীঁ বাজানো উপভোগ করত কলেজের মেয়েরা। প্রীতিলতার বি.এ. তে অন্যতম বিষয় ছিল দর্শন। দর্শনের পরীক্ষায় তিনি ক্লাসে সবার চাইতে ভাল ফলাফল লাভ করতেন। এই বিষয়ে তিনি অনার্স করতে চেয়েছিলেন কিন্তু বিপ্পবের সাথে যুক্ত হবার তীব্র আকাঙ্ক্ষার কারণে অনার্স পরীক্ষা তার আর দেয়া হয়নি। ১৯৩২ সালে ডিসটিংশান নিয়ে তিনি বি.এ. পাশ করেন। কিন্তু, ব্রিটিশবিরোধী আন্দোলনে সম্পৃক্ত থাকায় কৃতিত্বের সাথে স্নাতক পাস করলেও তিনি এবং তার সঙ্গী বীণা দাসগুপ্তর পরীক্ষার ফল স্থগিত রাখা হয়। অবশেষে তাদেরকে ২২ মার্চ, ২০১২ সালে কলকাতা বিশ্ববিদ্যালয়ের সমাবর্তনে মরণোত্তর স্নাতক ডিগ্রী প্রদান করা হয়।
ঊষা'দি এবং পূর্ণেন্দুদা
175px|thumb|right|চট্টগ্রামের, পটিয়ার ধলঘাটে বীরকণ্যা প্রীতিলতা প্রাথমিক বিদ্যালয় প্রাঙ্গনে ২০০৫ সনের ২২ শে ফেব্রুয়ারি প্রতিষ্ঠিত প্রীতিলতার আবক্ষ মূর্তির স্থিরচিত্র। প্রীতিলতা তখন সবে শৈশব পেরিয়ে কৈশোরে পা রেখেছেন। চট্টগ্রামের বিপ্লবীরা তখন মহাত্মা গান্ধীর অসহযোগ আন্দোলন শেষে সক্রিয় হচ্ছিলেন। এর মধ্যে ১৯২৩-এর ১৩ ডিসেম্বর টাইগার পাস এর মোড়ে সূর্য সেনের বিপ্লবী সংগঠনের সদস্যরা প্রকাশ্য দিবালোকে সরকারী কর্মচারীদের বেতন বাবদ নিয়ে যাওয়া ১৭,০০০ টাকা ছিনতাই করে। এ ছিনতাইয়ের প্রায় দুই সপ্তাহ পর গোপন বৈঠক চলাকালীন অবস্থায় বিপ্লবীদের আস্তানায় হানা দিলে পুলিশের সাথে যুদ্ধের পর গ্রেফতার হন সূর্য সেন এবং অম্বিকা চক্রবর্তী। তাদের বিরুদ্ধে দায়ের করা হয় রেলওয়ে ডাকাতি মামলা। এই ঘটনা কিশোরী প্রীতিলতার মনে অনেক প্রশ্নের জন্ম দেয়। স্কুলের প্রিয় শিক্ষক ঊষাদির সাথে আলোচনার মাধ্যমে এই মামলার ব্যাপারে বিস্তারিত ভাবে অনেক কিছুই জানতে পারেন তিনি। ঊষাদির দেয়া “ঝাঁসীর রাণী” বইটি পড়ার সময় ঝাঁসীর রাণী লক্ষীবাইয়ের জীবনী তার মনে গভীর রেখাপাত করে। ১৯২৪ সালে বেঙ্গল অর্ডিনান্স নামে এক জরুরি আইনে বিপ্লবীদের বিনাবিচারে আটক করা শুরু হয়। চট্টগ্রামের বিপ্লবীদলের অনেক নেতা ও সদস্য এই আইনে আটক হয়েছিল। তখন বিপ্লবী সংগঠনের ছাত্র আর যুবকদেরকে অস্ত্রশস্ত্র, সাইকেল ও বইপত্র গোপনে রাখার ব্যবস্থা করতে হত। সরকার বিপ্লবীদের প্রকাশনা সমুহ বাজেয়াপ্ত ঘোষণা করে। প্রীতিলতার নিকট-আত্মীয় পূর্ণেন্দু দস্তিদার তখন বিপ্লবী দলের কর্মী। তিনি সরকার কর্তৃক বাজেয়াপ্ত কিছু গোপন বই প্রীতিলতার কাছে রাখেন। তখন তিনি দশম শ্রেনীর ছাত্রী। লুকিয়ে লুকিয়ে তিনি পড়েন “দেশের কথা”, “বাঘা যতীন”, “ক্ষুদিরাম” আর “কানাইলাল”। এই সমস্ত গ্রন্থ প্রীতিলতাকে বিপ্লবের আদর্শে অনুপ্রাণিত করে। প্রীতিলতা দাদা পূর্ণেন্দু দস্তিদারের কাছে বিপ্লবী সংগঠনে যোগদান করার গভীর ইচ্ছার কথা বলেন। কিন্তু তখনো পর্যন্ত বিপ্লবীদলে মহিলা সদস্য গ্রহণ করা হয়নি। এমনকি নিকট আত্মীয় ছাড়া অন্য কোন মেয়েদের সাথে মেলামেশা করাও বিপ্লবীদের জন্য নিষেধ ছিলো।
লীলা রায় ও দীপালী সঙ্ঘ
200px|thumb|left| আত্মাহুতির স্থানে চট্টগ্রাম সিটি কর্পোরেশনের উদ্যোগে ২০১২ সালের ২ অক্টোবর প্রীতিলতার ব্রোঞ্জমূর্তি উন্মোচিত  হয়।
ঢাকায় যখন প্রীতিলতা পড়তে যান তখন “শ্রীসংঘ” নামে একটি বিপ্লবী সংগঠন ছিল। এই দলটি প্রকাশ্যে লাঠিখেলা, কুস্তি, ডনবৈঠক, মুষ্টিযুদ্ধশিক্ষা ইত্যাদির জন্য ঢাকার বিভিন্ন এলাকায় ক্লাব তৈরী করেছিল। ঢাকায় শ্রীসংঘের “দীপালী সঙ্ঘ” নামে একটি মহিলা শাখা ছিল। লীলা নাগ (বিয়ের পর লীলা রায়) এর নেতৃত্বে এই সংগঠনটি নারীশিক্ষা প্রসারের জন্য কাজ করত। গোপনে তারা মেয়েদের বিপ্লবী সংগঠনে অন্তর্ভুক্ত করার কাজ ও করত। ইডেন কলেজের শিক্ষক নীলিমাদির মাধ্যমে লীলা রায়ের সাথে প্রীতিলতার পরিচয় হয়েছিল। তাদের অনুপ্রেরণায় দীপালী সঙ্ঘে যোগ দিয়ে প্রীতিলতা লাঠিখেলা, ছোরাখেলা ইত্যাদি বিষয়ে প্রশিক্ষন গ্রহণ করেন। পরবর্তীকালে তিনি লিখেছিলেন “আই এ পড়ার জন্য ঢাকায় দু’বছর থাকার সময় আমি নিজেকে মহান মাস্টারদার একজন উপযুক্ত কমরেড হিসাবে নিজেকে গডে তোলার চেষ্টা চালিয়েছি”। ১৯২৯ সালের মে মাসে চট্টগ্রামে সূর্য সেন ও তার সহযোগীরা চট্টগ্রাম জেলা কংগ্রেসের জেলা সম্মেলন, ছাত্র সম্মেলন, যুব সম্মেলন ইত্যাদি আয়োজনের পরিকল্পনা গ্রহণ করেন। নারী সম্মেলন করবার কোন পরিকল্পনা তখনও ছিলো না কিন্তু পূর্ণেন্দু দস্তিদারের বিপুল উৎসাহের জন্যই সূর্য সেন নারী সম্মেলন আয়োজনের সম্মতি দেন। মহিলা কংগ্রেস নেত্রী লতিকা বোসের সভাপতিত্বে অনুষ্ঠিত এই সম্মেলনে প্রীতিলতা ঢাকা থেকে এবং তার বন্ধু ও সহযোদ্ধা কল্পনা দত্ত কলকাতা থেকে এসে যোগদান করেন। তাদের দুজনের আপ্রাণ চেষ্টা ছিল সূর্য সেনের অধীনে চট্টগ্রামের বিপ্লবী দলে যুক্ত হওয়ার কিন্তু ব্যর্থ হয়ে তাদের ফিরে যেতে হয়। ১৯৩০ সালের ১৯ এপ্রিল আই এ পরীক্ষা দিয়ে ঢাকা থেকে চট্টগ্রাম ফিরে আসেন প্রীতিলতা। আগের দিন রাতেই চট্টগ্রামে বিপ্লবীদের দীর্ঘ পরিকল্পিত আক্রমণে ধ্বংস হয় অস্ত্রাগার, পুলিশ লাইন, টেলিফোন অফিস এবং রেললাইন। এটি “চট্টগ্রাম যুব বিদ্রোহ” নামে পরিচয় লাভ করে। চট্টগ্রামের মাটিতে বিপ্লবীদলের এই উত্থান সমগ্র বাংলার ছাত্রসমাজকে উদ্দীপ্ত করে। প্রীতিলতা লিখেছিলেন “পরীক্ষার পর ঐ বছরেরই ১৯শে এপ্রিল সকালে বাড়ি ফিরে আমি আগের রাতে চট্টগ্রামের বীর যোদ্ধাদের মহান কার্যকলাপের সংবাদ পাই। ঐ সব বীরদের জন্য আমার হৃদয় গভীর শ্রদ্ধায় আপ্লুত হল। কিন্তু ঐ বীরত্বপুর্ণ সংগ্রামে অংশগ্রহণ করতে না পেরে এবং নাম শোনার পর থেকেই যে মাষ্টারদাকে গভীর শ্রদ্ধা করেছি তাঁকে একটু দেখতে না পেয়ে আমি বেদনাহত হলাম”।
ক্যাবলা'দা এবং গুণু পিসি
১৯৩০ সালে প্রীতিলতা কলকাতার বেথুন কলেজে পড়তে আসেন। দাদা পূর্ণেন্দু দস্তিদার তখন যাদবপুর ইঞ্জিনিয়ারিং কলেজের ছাত্র। যুব বিদ্রোহের পর তিনি মধ্য কলকাতায় বিপ্লবী মনোরঞ্জন রায়ের পিসির (গুণু পিসি) বাসায় আশ্রয় নেন। প্রীতিলতা ঐ বাসায় গিয়ে দাদার সঙ্গে প্রায় দেখা করতেন। পূর্ণেন্দু দস্তিদার পুলিশের হাতে ধরা পড়ে গেলে মনোরঞ্জন রায় (ক্যাবলা’দা নামে পরিচিত) নারী বিপ্লবীদের সংগঠিত করার কাজ করেন। যুব বিদ্রোহের পর পুলিশের হাতে গ্রেফতার এবং কারাগারে বন্দী নেতাদের সাথে আত্মগোপনে থাকা সূর্য সেনের সাথে বিভিন্ন ভাবে যোগাযোগ হত। তারা তখন আরো হামলার পরিকল্পনা করছিল। সূর্য সেন প্রেসিডেন্সী কলেজের কেমিষ্ট্রির ছাত্র মনোরঞ্জন রায়কে গান-কটন এবং বোমা তৈরীর নির্দেশ দেন। তিনি এসব সংগ্রহ করে পলাতক বিপ্লবীদের আশ্রয়দাতা গুণু পিসির বাসায় রাখতেন। এ বাসায় বসে প্রীতিলতা, কল্পনা দত্ত, রেণুকা রায়, কমলা চ্যাটার্জী প্রমুখ বহু গোপন বৈঠক করেন এবং চট্টগ্রাম যুব বিদ্রোহের পর মাষ্টারদার প্রেরিত ইস্তেহার সাইক্লোষ্টাইলে ছাপিয়ে কলকাতার বিভিন্ন স্থানে বিতরন করেন। মনোরঞ্জন রায়ের সাথে প্রীতিলতা এবং কল্পনা দত্তের পরিচয়ের পর তিনি বুঝতে পারেন যে এই মেয়ে দুটিই জীবনের ঝুঁকি নিয়ে বিপ্লবী কাজ করতে সক্ষম হবে। ১৯৩০ সালের সেপ্টেম্বর মাসে পুলিশের নজরদারী এড়িয়ে মনোরঞ্জন রায় কলকাতা থেকে চট্টগ্রাম এসে সূর্য সেনের হাতে গান-কটন এবং বোমা তুলে দেন। এসময় তিনি জেলে থাকা বিপ্লবীদের সাথে যোগাযোগ করে চিঠির আদান প্রদান এবং কলকাতা থেকে বিস্ফোরক বহন করে আনার বিপদ সম্পর্কে মাষ্টারদার দৃষ্টি আকর্ষণ করেন। শহর আর গ্রামের যুবক বয়সীরা পুলিশের চোখে সবচেয়ে বড় সন্দেহভাজন। এ অবস্থায় সূর্য সেন নারী বিপ্লবীদের এসব কাজের দায়িত্ব দেবার প্রয়োজনীয়তা অনুভব করেন। কারণ তখনো গোয়েন্দা বিভাগ মেয়েদের সন্দেহ করতো না। মাষ্টারদার অনুমতি পাওয়ার পর নারীদের বিপ্লবের বিভিন্ন কাজে যুক্ত করা হয়।
রামকৃষ্ণ বিশ্বাসের সান্নিধ্যে প্রীতিলতা
300px|thumb|right|পশ্চিমবঙ্গের কলকাতায় প্রীতিলতার ভাস্কর্য। চট্টগ্রামে সূর্য সেনের কাছে বোমা পৌঁছে দিয়ে কলকাতা ফেরত আসার একদিন পরেই ২৪ নভেম্বর মনোরঞ্জন রায় পুলিশের হাতে ধরা পড়েন। সে সময়ে টি জে ক্রেগ বাংলার ইন্সপেক্টর জেনারেল অফ পুলিশ পদে নতুন দায়িত্ব নিয়ে চট্টগ্রাম সফরে আসেন। তাকে হত্যা করার জন্য মাষ্টার’দা রামকৃষ্ণ বিশ্বাস এবং কালীপদ চক্রবর্তীকে মনোনীত করলেন। পরিকল্পনা অনু্যায়ী ১৯৩০ সালের ২রা ডিসেম্বর চাঁদপুর রেলস্টেশনে তারা রিভলবার নিয়ে আক্রমণ চালায় কিন্তু ভুল করে তারা মিঃ ক্রেগের পরিবর্তে চাঁদপুরের এস ডি ও তারিণী মুখার্জিকে হত্যা করেন। সেদিনেই পুলিশ বোমা আর রিভলবার সহ রামকৃষ্ণ বিশ্বাস এবং কালীপদ চক্রবর্তীকে গ্রেপ্তার করে। এই বোমাগু্লোই কলকাতা থেকে মনোরঞ্জন রায় চট্টগ্রামে নিয়ে আসেন। তারিণী মুখার্জি হত্যা মামলার রায়ে রামকৃষ্ণ বিশ্বাসের মৃত্যুদন্ড এবং কালীপদ চক্রবর্তীকে নির্বাসন দন্ড দেয়া হয়। ব্যয়বহুল বলে আলিপুর জেলের ফাঁসির সেলে মৃত্যু গ্রহণের প্রতীক্ষারত রামকৃষ্ণের সাথে চট্টগ্রাম থেকে আত্নীয়দের মধ্যে কেউ দেখা করতে আসা সম্ভব ছিল না। এ খবর জানার পর মনোরঞ্জন রায় প্রীতিলতার কাছে লেখা এক চিঠিতে রামকৃষ্ণ বিশ্বাসের সাথে দেখা করার চেষ্টা করতে অনুরোধ করেন। মনোরঞ্জন রায়ের মা হিজলী জেলে ছেলের সাথে দেখা করতে গেলে গোপনে তিনি প্রীতিলতাকে লেখা চিঠিটা তার হাতে দেন। গুনু পিসির উপদেশ অনুযায়ী প্রীতিলতা মৃত্যুপ্রতীক্ষারত রামকৃষ্ণ বিশ্বাসের সাথে দেখা করার জন্য আলিপুর জেল কর্তৃপক্ষের কাছে “অমিতা দাস” ছদ্মনামে “কাজিন” পরিচয় দিয়ে দরখাস্ত করেন। জেল কর্তৃপক্ষের অনুমতি পেয়ে তিনি প্রায় চল্লিশবার রামকৃষ্ণের সাথে দেখা করেন। এ সাক্ষাৎ প্রসঙ্গে তিনি লিখেছেন “তাঁর (রামকৃষ্ণ বিশ্বাস) গাম্ভীর্যপুর্ণ চাউনি, খোলামেলা কথাবার্তা, নিঃশঙ্ক চিত্তে মৃত্যুকে আলিঙ্গন করা, ঈশ্বরের প্রতি অচলা ভক্তি, শিশুসুলভ সারল্য, দরদীমন এবং প্রগাঢ় উপলব্দিবোধ আমার উপর গভীর রেখাপাত করল। আগের তুলনায় আমি দশগুন বেশি কর্মতৎপর হয়ে উঠলাম। আত্মাহুতি দিতে প্রস্তুত এই স্বদেশপ্রেমী যুবকের সঙ্গে যোগাযোগ আমার জীবনের পরিপূর্ণতাকে অনেকখানি এগিয়ে দিয়েছিল।” ১৯৩১ সালের ৪ আগস্ট রামকৃষ্ণ বিশ্বাসের ফাঁসী হয়। এই ঘটনা প্রীতিলতার জীবনে এক আমূল পরিবর্তন নিয়ে আসে। তার ভাষায় “রামকৃষ্ণদার ফাঁসীর পর বিপ্লবী কর্মকাণ্ডে সরাসরি যুক্ত হবার আকাঙ্ক্ষা আমার অনেক বেড়ে গেল।”
ধলঘাটে সংঘর্ষ
175px|thumb|left|ধলঘাট সংঘর্ষের স্থানে নিহত বিপ্লবীদের স্মরণে নির্মিত স্মৃতি স্তম্ভের ধ্বংসাবশেষ।
"'এইমাত্র সংবাদ আসিয়াছে যে, গতরাত্রে চট্টগ্রাম জেলার পটিয়ার নিকটে বিপ্লবী ও সৈন্যদের এক সংঘর্ষ হইয়া গিয়াছে। ফলে গুর্খা বাহিনীর ক্যাপ্টেন ক্যামেরন ও দুইজন বিপ্লবী নিহত হইয়াছেন। বিপ্লবীদের নিকট দুইটি রিভলবার ও গুলি ইত্যাদি পাওয়া গিয়াছে। নিহত বিপ্লবীদের একজনকে নির্মল সেন বলিয়া শনাক্ত করা হইয়াছে।'"
মৃত্যু এবং অতঃপর
200px|thumb|left|ইউরোপিয়ান ক্লাবের পাশের এই স্থানে প্রীতিলতা আত্মাহুতি দেন। স্থানটি তার স্মরণে সংরক্ষিত। 175px|thumb|right|স্থানটিতে নির্মিত স্মৃতিস্তম্ভ। 175px|thumb|right|স্থানটিতে নির্মিত স্মৃতিফলক। পাহাড়তলী ইউরোপীয় ক্লাব আক্রমণ শেষে পূর্বসিদ্ধান্ত অনুযায়ী প্রীতিলতা পটাসিয়াম সায়ানাইড মুখে পুরে দেন। কালীকিংকর দে’র কাছে তিনি তাঁর রিভলবারটা দিয়ে আরো পটাশিয়াম সায়ানাইড চাইলে, কালীকিংকর তা প্রীতিলতার মুখের মধ্যে ঢেলে দেন।
ইউরোপীয় ক্লাব আক্রমণে অংশ নেয়া অন্য বিপ্লবীদের দ্রুত স্থান ত্যাগ করার নির্দেশ দেন প্রীতিলতা। পটাসিয়াম সায়ানাইড খেয়ে মাটিতে লুটিয়ে পড়া প্রীতিলতাকে বিপ্লবী শ্রদ্ধা জানিয়ে সবাই স্থান ত্যাগ করে। পরদিন পুলিশ ক্লাব থেকে ১০০ গজ দূরে মৃতদেহ দেখে পরবর্তীতে প্রীতিলতাকে শনাক্ত করেন। তাঁর মৃতদেহ তল্লাশীর পর বিপ্লবী লিফলেট, অপারেশনের পরিকল্পনা, রিভলবারের গুলি, রামকৃষ্ণ বিশ্বাসের ছবি এবং একটা হুইসেল পাওয়া যায়। ময়না তদন্তের পর জানা যায় গুলির আঘাত তেমন গুরুতর ছিল না এবং পটাশিয়াম সায়ানাইড ছিল তাঁর মৃত্যুর কারণ।
বেঙ্গল চিফ সেক্রেটারী প্রীতিলতার মৃত্যুর পর লন্ডনে ব্রিটিশ কর্তৃপক্ষের কাছে পাঠানো একটা রিপোর্টে লেখেনঃ "Pritilata had been closely associated with, if not actually the mistress of, the terrorist Biswas who was hanged for the murder of Inspector Tarini Mukherjee, and some reports indicate that she was the wife of Nirmal Sen who was killed while attempting to evade arrest of Dhalghat, where Captain Cameron fell.'"
প্রীতিলতার মৃত্যুর পর তাঁর পরিবারের অবস্থা নিয়ে কল্পনা দত্ত লিখেছেনঃ “প্রীতির বাবা শোকে দুঃখে পাগলের মত হয়ে গেলেন, কিন্তু প্রীতির মা গর্ব করে বলতেন, ‘আমার মেয়ে দেশের কাজে প্রাণ দিয়েছে'। তাঁদের দুঃখের পরিসীমা ছিল না, তবু তিনি সে দুঃখেকে দুঃখ মনে করেননি। ধাত্রীর কাজ নিয়ে তিনি সংসার চালিয়ে নিয়েছেন, আজো তাঁদের সেভাবে চলছে। প্রীতির বাবা প্রীতির দুঃখ ভুলতে পারেননি। আমাকে দেখলেই তাঁর প্রীতির কথা মনে পড়ে যায়, দীর্ঘনিশ্বাস ফেলেন”।
কল্পনা দত্ত ১৯৩০ সালে প্রীতিলতার বাড়িতে এক আলাপচারিতা প্রসঙ্গে লিখেছেনঃ “কথা হচ্ছিল, পাঁঠা কাটতে পারব কি না। আমি বলেছিলাম, ‘নিশ্চয় পারব, আমার মোটেই ভয় করে না’। প্রীতি উত্তর দিয়েছিল ‘ভয়ের প্রশ্ন না, কিন্তু আমি পারব না নিরীহ একটা জীবকে হত্যা করতে’। একজন তৎক্ষণাৎ প্রশ্ন করল ‘কী, দেশের স্বাধীনতার জন্যও তুমি অহিংস উপায়ে সংগ্রাম করতে চাও?’ আমার মনে পড়ে প্রীতির স্পষ্ট জবাব, ‘স্বাধীনতার জন্য প্রাণ দিতেও পারব, প্রাণ নিতে মোটেই মায়া হবে না। কিন্তু নিরীহ জীব হত্যা করতে সত্যি মায়া হয়, পারব না।’”
আস সাকনাহ জেলা
আস সাকনাহ জেলা ইয়েমেনের আল হুদায়দাহ গভর্নরেতের একটি জেলা। ২০০৩ সালের হিসাবে, জেলাটির জনসংখ্যা ছিল ৫৯,৬৫২ জন।
লক্ষনাবন্দ হাফিজিয়া ফুরকানিয়া মাদ্রাসা
ইতিহাস
১৯৭১ সালের মার্চ মাসে ৫ জন ছাত্র নিয়ে ক্ষুদ্র একটি ঘরে মাদ্রাসার আনুষ্ঠানিক অভিষেক ঘটে। কিছু কিছু মানুষের সাহায্যের টাকা দিয়ে মাদ্রাসার একটি পাকা ভবন তৈরি করা হয়। প্রায় ২০ শতক জমিতে মাদ্রাসার অবস্থান এবং মাদ্রাসার সামনে একটি বিশাল মাঠ রয়েছে।
মাদ্রাসার ক্যাম্পাস
মাদ্রাসার মোট ৫ একর জমিতে মাদ্রাসার ক্যাম্পাস অবস্থিত। তার মধ্যে মাদ্রাসার অফিস, ক্লাসরুম, পাঠাগার, ও মাদ্রাসার মাঠ রয়েছে।
জমিয়ত উলামায়ে ইসলাম (স)
জমিয়ত উলামায়ে ইসলাম (স) (جمعیت علمائے اسلام (س); সংক্ষেপে জেইউআই-এস) পাকিস্তানের একটি দেওবন্দি ইসলামপন্থী রাজনৈতিক দল। দলটির প্রতিষ্ঠাতা সামিউল হক। দলের বর্তমান প্রধান হামিদুল হক হাক্কানি। দারুল উলুম হাক্কানিয়ায় এর কেন্দ্র অবস্থিত। দলটি প্রকাশ্যে তালেবান সহ জিহাদিদের সমর্থনের জন্য পরিচিত। তালেবান গঠনেও এই দলটি অত্যন্ত সহায়ক ভূমিকা পালন করেছিল। দলটির নেতা সামিউল হককে তালেবানের পিতা বলা হয়। এটি পাকিস্তানে ইসলামি শাসন প্রতিষ্ঠার ক্ষেত্রে ফজলুর রহমানের জমিয়ত (ফ) থেকেও নিজেদের ভূমিকা বেশি কার্যকর দাবি করে। ঐতিহাসিকভাবে সোভিয়েত–আফগান যুদ্ধে ভূমিকা পালনের জন্য দলটি গর্বিত। এটি পাকিস্তানে জিহাদিদের নির্দেশনা ও সমর্থনে একটি বড় ভূমিকা পালন করে চলেছে।
১৯৮০ সালে সামরিক শাসক মুহাম্মদ জিয়া-উল-হকের সাথে সম্পর্ককে কেন্দ্র করে মূল দল জমিয়ত উলামায়ে ইসলাম দুইভাগে বিভক্ত হয়ে পড়ে। একভাগ ফজলুর রহমানের নেতৃত্বে পাকিস্তানের গণতান্ত্রিক প্রক্রিয়া পুনরুদ্ধারের আন্দোলনে অংশগ্রহণ করে যারা জমিয়ত উলামায়ে ইসলাম (ফ) নামে পরিচিত। অপরভাগটি মুহাম্মদ জিয়া-উল-হককে সমর্থন করে সামিউল হকের নেতৃত্বে পাকিস্তানে ইসলামিকরণের প্রক্রিয়া চালায়, যারা জমিয়ত উলামায়ে ইসলাম (স) নামে পরিচিত। দলটির নেতা সামিউল হক জিয়াউল হকের গঠিত মজলিসে শূরার সদস্য ছিলেন। মুহাম্মদ জিয়াউল হকের শাসনামলে জারি হওয়া হুদুদ অধ্যাদেশ, জাকাত, কিসাস (প্রতিশোধ) এবং দিয়াত (রক্তপণ) আইনের পাশাপাশি আহ্‌মদীয়া বিরোধী আইনের জন্য দলটি নিজেদের কৃতিত্ব দাবি করে।
ইতিহাস
১৯৮০-এর দশকে জমিয়ত উলামায়ে ইসলাম সোভিয়েত–আফগান যুদ্ধ নিয়ে মুহাম্মদ জিয়া-উল-হকের কিছু নীতিকে সমর্থন করেছিল। এই বছরগুলোতে জিয়া অতিরিক্তভাবে মাদ্রাসাগুলোর পৃষ্ঠপোষকতা দেয় এবং জমিয়ত তার সহায়তায় হাজার হাজার মাদ্রাসা নির্মাণ করে, বিশেষ করে বর্তমান খাইবার পাখতুনখোয়া অঞ্চলে, যা পরবর্তীতে তালেবান গঠনে সহায়ক ছিল। একই সময়ে জমিয়ত জিয়ার সাথে জামায়াতে ইসলামীর ঘনিষ্ঠ সম্পর্কের বিষয়ে অবিশ্বাসী ছিল এবং জিয়া বিরোধী পিপিপির নেতৃত্বাধীন গণতন্ত্র পুনরুদ্ধারের জন্য আন্দোলনে যোগ দেয়।
১৯৮০ সালে মুফতি মাহমুদের মৃত্যুর পর, জিয়ার শাসনামলের সাথে এই দ্বৈত সম্পর্কের ফলে শেষ পর্যন্ত দলটি বিভক্ত হয়ে যায়। ফজলুর রহমানের নেতৃত্বে জমিয়ত উলামায়ে ইসলাম (ফ) এবং সামিউল হকের নেতৃত্বে জমিয়ত উলামায়ে ইসলাম (স) গঠিত হয়। সামিউল হক জিহাদবাদ, সর্বগ্রাসী রাষ্ট্র ও জিয়ার শাসনকে সমর্থন করেছিলেন এবং তার সংসদ মজলিসে শুরার সদস্য ছিলেন।
এছাড়াও দলটি ২০১৩ সালের সাধারণ নির্বাচনে অংশ নেওয়ার জন্য অপেক্ষাকৃত ছোট ধর্মীয়-রাজনৈতিক দলগুলির একটি জোট, মুত্তাহিদা দ্বীনি মাহাজে যোগ দেয় কিন্তু এটি পরে মুত্তাহিদা মজলিসে আমলের সাথে একীভূত হয়। ২০১৮ সালে সামিউল হকের হত্যার পর দলের কার্যক্রম ধীরে ধীরে স্তব্ধ হয়ে যায়। তার ছেলে হামিদুল হক হাক্কানি পরবর্তীতে দলের প্রধান হন। এর কেন্দ্র দারুল উলুম হাক্কানিয়া, একটি দেওবন্দি মাদ্রাসা যা অনেক বিশিষ্ট তালেবান সদস্যের শিক্ষাপ্রতিষ্ঠান।
কালামেশ্বর
জনসংখ্যার উপাত্ত
ভারতের ২০০১ সালের আদম শুমারি অনুসারে কালামেশ্বর শহরের জনসংখ্যা হল ১৭,২৪১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে কালামেশ্বর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
.বিটি
.বিটি ভুটানের (འབྲུག་ཡུལ) কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ভুটানের যোগাযোগ মন্ত্রণালয় এটি নিয়ন্ত্রণ করে থাকে। নভেম্বর ৭, ২০০৫ সালের তথ্যমতে, এই ডোমেইন নামে মোট ৮৪ টি নাম নিবন্ধিত হয়েছে।
বহিঃসংযোগ
Toppdomän
মারিয়াম আল আস্তুরলাবি
মারিয়াম আল আস্তুরলাবি (আরবি: مريم الأسطرلابي‎) হলেন দশম শতাব্দীর একজন নারী জ্যোতির্বিজ্ঞানী যিনি আলেপ্পোতে অ্যাস্ট্রোলেব নির্মাণের সাথে যুক্ত ছিলেন, যেটি বর্তমানে উত্তর সিরিয়ায় অবস্থিত। তিনি আল ইজলিয়া বিনতে আল ইজলিয়া আল আস্তুরলাবি নামেও পরিচিত।
প্রারম্ভিক জীবন
তিনি ছিলেন জ্যোতির্বিজ্ঞানী আল ইজলিয়া আল আস্তুরলাবির কন্যা। ইবন আল নাদিম মারিয়াম আল আস্তুরলাবিকে জ্যোতির্বিজ্ঞানী নস্তালুসের শিষ্যা বলে অভিহিত করেছেন।
কর্মজীবন
মারিয়াম আল আস্তুরলাবি অ্যাস্ট্রোলেব তৈরি এবং এর উন্নয়নের সাথে যুক্ত ছিলেন; অ্যাস্ট্রোলেব হল একটি যন্ত্র যা নৌযাত্রায় ব্যবহৃত হয়ে থাকে। তিনি আলেপ্পোর আমির সাইফ আল দৌলার সময়কালে এই কাজে নিযুক্ত হয়েছিলেন, যিনি ৯৪৪ সাল থেকে ৯৬৭ সাল পর্যন্ত রাজত্ব করেছেন।
সম্মাননা
১৯৯০ সালে হেনরি ই. হোল্ট যুক্তরাষ্ট্রের পালোমার অবজারভেটরিতে একটি গ্রহাণু আবিষ্কার করেন। হেনরি ই. হোল্ট তার নামানুসারে এর নাম দেন '৭০৬০ আল ইজলিয়া'। নামকরণের প্রমাণপত্র ২০১৬ সালের ১৪ নভেম্বর প্রকাশিত হয়।
২০১৫ সালে প্রকাশিত পুরস্কারজয়ী বই বিনতি একটি চরিত্র ছিল তার জীবনী অবলম্বনে গড়া। তাকে মুসলিম স্বর্ণযুগের ১০০১ আবিষ্কারের তালিকায় তাকে 'অনন্যসাধারণ নারী' বলে অভিহিত করা হয়েছিল।
গ্রিনল্যান্ডীয় উইকিপিডিয়া
গ্রীনল্যান্ডীয় উইকিপিডিয়া হচ্ছে অনলাইন বিশ্বকোষ উইকিপিডিয়ার গ্রিনল্যান্ডীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। গ্রিনল্যান্ডীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নলতা ইউনিয়ন
নলতা ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
এমেরিক লাপোর্ত
এমেরিক জঁ লুইস জেরার্দ আলফোঁসে লাপোর্ত (Aymeric Laporte; জন্ম: ২২ মে ১৯৯৪) হলেন একজন ফরাসি-স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১১ সালে, লাপোর্ত ফ্রান্স অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে খেলার জন্য ডাক পেয়েছেন। দলগতভাবে, লাপোর্ত এপর্যন্ত ৯টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ৮টি ম্যানচেস্টার সিটির হয়ে জয়লাভ করেছেন।
প্রারম্ভিক জীবন
এমেরিক জঁ লুইস জেরার্দ আলফোঁসে লাপোর্ত ১৯৯৪ সালের ২২শে মে তারিখে ফ্রান্সের আঁজেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আবু রাইহান বিশ্বাস
আবু রাইহান বিশ্বাস (c. ১৯৪০ – ২৯ ডিসেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি সোশ্যালিস্ট ইউনিটি সেন্টার অব ইন্ডিয়ার রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।
জীবনী
আবু রাইহান বিশ্বাস মাধ্যমিক বিদ্যালয়ে শিক্ষকতা করতেন। ১৯৭২ সালে তিনি হরিহরপাড়া বিধানসভা কেন্দ্র থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
আবু রায়হান বিশ্বাস ১৯৭৭ সালে হরিহরপাড়া থেকে লড়লেও শেখ ইমাজউদ্দিনের নিকট পরাজিত হয়েছিলেন। ১৯৮০ সালে তিনি সপ্তম লোকসভা নির্বাচনে মুর্শিদাবাদ লোকসভা কেন্দ্র থেকে প্রতিদ্বন্দ্বিতা করলেও নির্বাচনে পরাজিত হয়েছিলেন তিনি।
আবু রাইহান বিশ্বাস ২০১৯ সালের ২৯ ডিসেম্বর ৭৯ বছর বয়সে প্রয়াত হন।
প্রভাবতীগুপ্ত
প্রভাবতীগুপ্ত গুপ্ত রাজবংশের একজন রাজকুমারী ছিলেন।
জীবনী
প্রভাবতীগুপ্ত গুপ্ত সম্রাট দ্বিতীয় চন্দ্রগুপ্তের কন্যা ছিলেন। তার সঙ্গে বাকাটক রাজবংশের দ্বিতীয় রুদ্রসেনের বিবাহ হয়। অল্পকাল রাজত্বের পরেই ৩৮৫ খ্রিষ্টাব্দে দ্বিতীয় রুদ্রসেনের মৃত্যুর হলে প্রভাবতীগুপ্ত তার দুই নাবালক পুত্র দিবাকরসেন ও দামোদরসেনের অভিভাবক ও রাজপ্রতিনিধি হয়ে কুড়ি বছর রাজ্যভার সামলান। এই সময় এই বাকাটক রাজ্য বস্তুতঃ গুপ্ত সাম্রাজ্যের শাসনতন্ত্রের অংশ হয়ে যায়।
ম্যাক্স অ্যারন্স
ম্যাক্সিমিলিয়ান জেমস অ্যারন্স (Max Aarons; জন্ম: ৪ জানুয়ারি ২০০০; ম্যাক্স অ্যারন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব নরউইচ সিটির হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, অ্যারন্স ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ম্যাক্সিমিলিয়ান জেমস অ্যারন্স ২০০০ সালের ৪ঠা জানুয়ারি তারিখে ইংল্যান্ডের হ্যামারস্মিথে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
অ্যারন্স ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ৫ই সেপ্টেম্বর তারিখে তিনি প্রীতি ম্যাচে নেদারল্যান্ডস অনূর্ধ্ব-১৯ দলের বিরুদ্ধে ম্যাচে ইংল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।
জেজে স্মাটস
জন-জন ট্রেভর স্মাটস (জন্ম ২১ সেপ্টেম্বর ১৯৮৮) একজন দক্ষিণ আফ্রিকান ক্রিকেটার যিনি দক্ষিণ আফ্রিকার ঘরোয়া ক্রিকেটে শেভ্রলেট ওয়ারিয়র্সে জন্য খেলেন। তিনি ডানহাতি উদ্বোধনী ব্যাটসম্যান এবং বাম হাতের ধীর বোলার। ২০১০ সালে তিনি দক্ষিণ আফ্রিকার উদীয়মান খেলোয়াড়দের দলে অস্ট্রেলিয়া সফরের জন্য নির্বাচিত হয়েছিলেন। ২১০৮ দক্ষিণ আফ্রিকার ক্রিকেট বার্ষিকীতে, তাকে বছরের সেরা পাঁচ ক্রিকেটারের মধ্যে নাম দেওয়া হয়েছিল।
আন্তর্জাতিক ক্রিকেট
জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিক সিরিজ খেলার জন্য তাকে দলে অন্তর্ভুক্ত করা হয়। ২০ জানুয়ারি, ২০১৭ তারিখে সেঞ্চুরিয়নে অনুষ্ঠিত শ্রীলঙ্কার বিপক্ষে সিরিজের প্রথম টি২০আইয়ে অভিষেক ঘটে তার। আগস্ট, ২০১৭ সালে টি২০ গ্লোবাল লীগের প্রথম মৌসুমে নেলসন ম্যান্ডেলা বে স্টারস দলের সদস্য মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি বন্ধ করে দেয়া হয়। ২০২০ সালের জানুয়ারিতে দক্ষিণ আফ্রিকার একদিনের আন্তর্জাতিক (ওডিআই) দলে তাদের সিরিজের জন্য নাম ঘোষণা করা হয়েছিল ইংল্যান্ডর বিপক্ষে। ২০২০ সালের ৪ ফেব্রুয়ারি দক্ষিণ আফ্রিকার বিপক্ষে ওডিআই অভিষেক ঘটে তার ইংল্যান্ড।
ফাল্গুনী মুখোপাধ্যায়
ফাল্গুনী মুখোপাধ্যায় (৭ মার্চ, ১৯০৪ — ২৫ এপ্রিল, ১৯৭৫) ছিলেন একজন খ্যাতনামা বাঙালি লেখক, ঔপন্যাসিক ও সম্পাদক। এটি তার ছদ্মনাম। তার আসল নাম তারাপদ। তার বিখ্যাত উপন্যাস চিতা বহ্নিমান ও শাপমোচন। এই দুটি উপন্যাস তার পাঠক সৃষ্টিতে বড় ভূমিকা রেখেছে।
প্রাথমিক জীবন
ফাল্গুনী মুখোপাধ্যায় ১৯০৪ সালের ৭ মার্চ ভারতের পশ্চিমবঙ্গের বীরভূম জেলা র খয়রাশোলের নাকড়াকোন্দা গ্রামে জন্মগ্রহণ করেন। হেতমপুর কলেজে আই.এ. পড়ার সময়ই রাজরোষে পড়েন। পরে কলকাতার স্কটিশ চার্চ কলেজ থেকে বি.এ পাশ করেন। তার নামে ২০০৭ সালে এই গ্রামের একটি পাড়ার নামকরণ করা হয় 'ফাল্গুনী পল্লি'।
সাহিত্যজীবন
তিনি ছিলেন বঙ্গলক্ষ্মী মাসিকপত্রের সম্পাদক। সেখান থেকেই তার সাহিত্য জীবন শুরু হয়। তার রচিত অন্যতম এবং বহুপঠিত দুটি উপন্যাস চিতা বহ্নিমান ও শাপমোচন। ১৯৫৫ সালে শাপমোচন উপন্যাস অবলম্বনে পরিচালক সুধীর মুখার্জি উত্তম কুমার-সুচিত্রা সেন জুটিকে নিয়ে একই নামে একটি চলচ্চিত্র নির্মাণ করেন। এছাড়া ২০০৯ সালে দুর্গা পূজা উপলক্ষ্যে বাংলাদেশী নাট্য নির্মাতা এসএম দুলাল একই নামে একটি টেলিফিল্ম নির্মাণ করেন। আহসান হাবীব নাসিম ও মেহবুবা মাহনুর চাঁদনী অভিনীত টেলিফিল্মটি এনটিভিতে প্রচারিত হয়। তার অন্যান্য উপন্যাসগুলোর মধ্যে আকাশ বনানী জাগে, আশার ছলনে ভুলি, বহ্নিকন্যা, ভাগীরথী বহে ধীরে, মন ও ময়ূরী, জলে জাগে ঢেউ, মীরার বধূয়া, স্বাক্ষর, চরণ দিলাম রাঙায়ে উল্লেখযোগ্য। এছাড়া প্রকাশিত হয় তার রচিত দুটি কাব্যগ্রন্থ হিঙ্গুল নদীর কূলে ও কাশবনের কন্যা।
গ্রন্থতালিকা
উপন্যাস
কাব্যগ্রন্থ
শিশু সাহিত্য/গোয়েন্দা উপন্যাস
ইসলামবাদ রাজধানী অঞ্চলের পর্যটন
থাম্ব|250x250পিক্সেল| রাতে পাকিস্তান স্মৃতিস্তম্ভ ডান|থাম্ব|250x250পিক্সেল| দমন-ই-কোহ থেকে ইসলামাবাদের প্রাকৃতিক দৃশ্য এটি পাকিস্তানের রাজধানী ইসলামাবাদ শহরের সমস্ত উল্লেখযোগ্য পর্যটনদের আর্কষণীয়-স্থান গুলোর একটি তালিকা; তবে এই পাতাটিতে রাওয়ালপিন্ডি শহরকে অন্তর্ভুক্ত করা হয়নি।
দমন-ই-কোহ, মার্গালা চিড়িয়াখানা, পাকিস্তান স্মৃতিস্তম্ভ, ফয়সাল মসজিদ, শকরপরিয়ান, লোক বিরসা জাদুঘর এবং রাওয়াল হ্রদের দৃশ্য  ইসলামাবাদের শীর্ষ পর্যটন কেন্দ্রগুলির মধ্যে অন্যতম। ইসলামাবাদে বিভিন্ন ইকো-ভিত্তিক পর্যটন আকর্ষণ রয়েছে যেগুলো পাকিস্তনের  ডাব্লিউ.ডাব্লিউ.এফ. কার্যক্রচম্ভ অন্তর্ভুক্ত ।
সাধারণ
থাম্ব| দামান-এ-কোহ পার্ক থাম্ব| মার্গলা পাহাড় ডান|থাম্ব|250x250পিক্সেল| ইসলামাবাদ ক্লক
রক ক্লাইম্বিং
মার্গেলা পাহাড়গুলিতে রক ক্লাইম্বিংয়ের অনেকগুলি স্পট রয়েছে যার মধ্যে রয়েছে জঙ্গল রক (এফ ৬ এ: ৮ এ), গড রক (এফ ৬ বি +: ৭ বি), লিগ্যাসি ওয়াল (এফ ৬ এ: ৭ সি +), জেসমিন কর্নার (এফ ৪ বি: ৫ এ), বেলভেদার এফ ৪ সি: ৬ বি +), হিডেন রক (এফ ৬ এ: ৬ সি), মিউজিক লাউঞ্জ (এফ ৫সি : ৬সি) বিটলের নীড় (এফ ৫ বি: ৬ সি +, মাল্টি-পিচ রুট সহ), ওয়েল হিডেন রক (এফ ৫ এ: ৮ এ), হলিডে রক (এফ ৫ বি: ৫ বি), সাইদ পুর ভিউ (এফ ৫ সি: ৮ এ) এবং শাদদারাহ (এফ ৫ সি: ৬ এ)।
পার্ক সমূহ
থাম্ব|450x450পিক্সেল| রাওয়াল হ্রদ দৃশ্য
মসজিদ এবং মাজার
থাম্ব| মাঠ থেকে শাহ [[ফয়সাল মসজিদ|ফয়সাল মসজিদের ডান দৃশ্য]]
প্রধান বাজার
ইসলামাবাদের প্রতিটি জনবহুল সেক্টরের একটি প্রধান বাজার রয়েছে যা মার্কেজ  হিসাবে চিহ্নিত হয়।
সরকারি ভবনসমূহ
ডান|থাম্ব|250x250পিক্সেল| প্রধানমন্ত্রী সচিবালয় ডান|থাম্ব|250x250পিক্সেল| সংসদ ভবন
শায়না আমিন
মাহমুদা আমিন শায়না (জন্ম ২৬ ফেব্রুয়ারি ) যিনি শায়না আমিন নামেই অধিক পরিচিত একজন বাংলাদেশী টেলিভিশন অভিনেত্রী, চলচ্চিত্র অভিনেত্রী ও মডেল।
প্রাথমিক জীবন
আমিন ২৬ ফেব্রুয়ারি সৌদি আরবের মক্কা নগরীতে জন্মগ্রহণ করেন। তার বাবা-মা দুজনেই বাংলাদেশী। তার বাবা নুরুল আমিন একজন ব্যবসায়ী ও মা একজন গৃহিণী। বাবা সৌদিআরবেও প্রতিষ্ঠিত ব্যবসায়ী ছিলেন। তার বয়স যখন দেড় বছর তখন, তার বাবা মা সৌদি আরব থেকে দেশে চলে আসেন ও ঢাকা শহরে স্থায়ীভাবে বসবাস শুরু করেন। তিনি বেড়ে উঠেছেন ঢাকার লালমাটিয়া তে। ছোটবেলা থেকেই আমিনের বইপড়া ও নাচের প্রতি আগ্রহ ছিল। প্রখ্যাত নৃত্যশিল্পী শিবলী মোহাম্মদ এর কাছে তিনি প্রথম নাচ শেখেন। ৯ম শ্রেনীতে পড়ার সময় তাকে নৃত্য বিষয়ক স্কুল "নৃত্যাঙ্গন" এ ভর্তি করানো হয়। আমিন লালমাটিয়া মহিলা কলেজ এ ব্যাবস্থাপনায় অনার্স পড়েছেন।
চোখ উঠা
চোখ উঠা (Conjunctivitis, কন্‌জাঙ্কটিভাইটিস) হচ্ছে চোখের ভাইরাসজনিত ইনফেকশন। সাধারণভাবে প্রচলিত কথা ‘চোখ ওঠা’ বলতে চোখ লাল হওয়া বুঝানো হয়ে থাকে। কিন্তু চোখ লাল হওয়া একটি উপসর্গ মাত্র। বিভিন্ন কারণে চোখ লাল হতে পারে। যেমন- জীবাণু দ্বারা আক্রান্ত হলে, এডিনো ভাইরাসজনিত কারণে, হারপিস সিমপ্লেক্স ভাইরাসজনিত কারণে, স্কেলেরার ইনফেকশনজনিত কারণে, ইউভিয়াল টিস্যু ইনফেকশনজনিত কারণ ইত্যাদি। তবে ভাইরাস কেরাটাইটিস বা হারপেম সিমপেক্স ভাইরাসজনিত ইনফেকশনই মুলত ভাইরাসজনিত ইনফেকশন। এ ধরনের ইনফেকশনে সাধারণত এক চোখ আক্রান্ত হয়ে থাকে। পরবর্তীতে দুচোখেও হওয়ার সম্ভাবনা থাকে। চোখে চুলকানির লক্ষণও প্রতিয়মান হয়।
লক্ষণ
চোখ জ্বলা, চোখের ভেতর অস্বস্তি শুরু হয়, সামান্য ব্যথা হয়। রোদে বা আলোতে তাকাতে কষ্ট হয় ও অতিমাত্রায় পানি পড়ে। চোখ লাল হয়ে ফুলে উঠে। ঘুম থেকে উঠার পর চোখের পাতা দুটি একত্রে লেগে থাকে। চোখ থেকে শ্লেষ্মাজাতীয় পদার্থ বের হতে থাকে ও হলুদ রঙের পুঁজ সৃষ্টি হয়। সাধারণত ৭ থেকে ৮ দিনের মধ্যে উপসর্গগুলো কমে আসে। কিন্তু দৃষ্টি ঝাপসা হয়ে যায়। মণি বা কর্নিয়াতে সাদা দাগ পড়ে যায়। খালি চোখে দেখে বোঝা যায় না। এতগুলো উপসর্গ রোগীর ক্ষেত্রে একসাথে দেখা নাও যেতে পারে।
এটি একটি জটিল রোগ। দেরি করে চিকিৎসা করালে সম্পূর্ণ আরোগ্য লাভ অনেক ক্ষেত্রেই সম্ভব হয় না। তবে প্রাথমিক অবস্হায় চিকিৎসা নিলে খুব সহজেই সেরে যায়।
সতর্কতা
যেসব সাবধানতা অবলম্বন করতে হবে তা হলো-ধুলাবালি, আগুন-আলো-রোদে কম যাওয়া, ময়লা-আবর্জনাযুক্ত স্যাতসেঁতে জায়গায় না যাওয়া, পুকুর বা নদী-নালায় গোসল না করা, চোখে কালো চশমা ব্যবহার করা, টেলিভিশন না দেখা। সম্ভব হলে ১০ থেকে ১৫ দিন সম্পূর্ণ বিশ্রাম নেয়া এবং চক্ষু বিশেষজ্ঞের পরামর্শ নেয়া। সংক্রমিত রোগীদের থেকে দূরত্ব বজায় রাখা।
যেভাবে ছড়ায়
চোখে ভাইরাস দিয়ে প্রদাহ হলে চোখের পানিতে ভাইরাস ভেসে বেড়ায়। যখন এই অশ্রু মুছতে যাই, তখনই এটি আমাদের হাতে এসে যায়। এরপর থেকেই সেই হাত দিয়েই আমরা যা কিছুই ছুঁই না কেন, সেখানে ভাইরাস চলে আসে। যেমন কারোর সঙ্গে করমর্দন, টিভি, এয়ারকন্ডিশনার রিমোট, ব্যবহৃত তোয়ালে, বিছানার চাদর, বালিশের কভার, এমনকি মুঠোফোন ইত্যাদিতে চলে আসতে পারে। এ জন্যই আক্রান্ত ব্যক্তিকে এই সময়ে বাসায় থাকতে পরামর্শ দেওয়া হয়। তার ব্যবহৃত জিনিসপত্রও কিছুটা আলাদা রাখা ভালো।
চিকিৎসা ও প্রতিরোধ
ভাইরাসজনিত চোখ ওঠার তেমন কোনো চিকিৎসা নেই। সাধারণত বেশ কয়েক দিন পর এমনিতেই সেরে যায়। আক্রান্ত রোগী থেকে সর্বত্র ছড়িয়ে পড়া প্রতিরোধে যে বিষয়ে খেয়াল রাখা জরুরি—
● চোখের পানি বা ময়লা মোছার জন্য আলাদা তোয়ালে বা রুমাল ব্যবহার করা
● পরিচ্ছন্ন থাকতে হবে। অপরিষ্কার রুমাল ব্যবহার করা যাবে না
● এই সময়ে কালো চশমা পরা যেতে পারে, এতে বাইরের ধুলাবালু বা বাহ্যিক আঘাত থেকে রক্ষা পাওয়া যায়
● বাইরের পানি দিয়ে ঝাপটা দেওয়া যাবে না
● চোখের পাতা বেশি ফুলে গেলে বরফ দেওয়া যেতে পারে
● চিকিৎসকের পরামর্শ অনুযায়ী কিছু ওষুধ খাওয়া উচিত
●চোখে ব্যাথা হলে চিকিৎসকের পরামর্শ অনুযায়ী আই অয়েন্টমেন্ট ব্যবহার করা যেতে পারে
● হাত না ধুয়ে যখন-তখন চোখ ঘষা বা চুলকানো যাবে না
কুসংস্কার
আক্রান্ত রোগীর চোখের দিকে তাকালেই কনজাংটিভাইটিস বা চোখ ওঠা রোগে আক্রান্ত হবে; এমন একটি ভ্রান্ত ধারণা প্রচলিত রয়েছে।
অন্যান্য
চোখের কনজাঙ্কটিভাইটিস রোগটি বাংলাদেশে পরিচিত ‘চোখ ওঠা’ নামে। তবে ভারতের পশ্চিমবঙ্গে এটির আরেক নাম "জয় বাংলা রোগ"। এতে জড়িয়ে আছে এদেশের মুক্তিযুদ্ধের এক অনন্য যোগসূত্র! ১৯৭১ সালে মহামারী আকারে পশ্চিম বাংলায় ছড়িয়ে পড়েছিলো এই রোগ। রোগটি পূর্ব বাংলায় চলা মুক্তিযুদ্ধের কারণে সীমান্ত পেরিয়ে চলে আসা বাঙালি শরণার্থীদের কারণেই ছড়িয়েছিলো বলে এর নাম দেয়া হয় ‘জয় বাংলা’ রোগ! ‘জয় বাংলা’র প্রকোপ ছিলো এতোটাই, যে সেসময় ৫০ লাখেরও বেশি লোক এই রোগে ভুগেছেন।
পাকিস্তানের বিভাগ
পাকিস্তানের ৪টি প্রদেশ ও স্বায়ত্বশাসিত অঞ্চলের প্রশাসনিক বিভাগে বিভক্ত; যেটি আরও কিছু জেলা, তহসিল এবং সবশেষে ইউনিয়ন পরিষদের মধ্যে বিভক্ত করে গঠিত হয়েছে। এই বিভাগগুলি ২০০০ সালে বিলুপ্ত করা হয়, কিন্তু ২০০৮ সালে পুনরুদ্ধার করা হয়। বিভাগগুলি ইসলামাবাদের রাজধানী অঞ্চল বা কেন্দ্রীয় প্রশাসনিক উপজাতীয় এলাকাগুলিকে অন্তর্ভুক্ত করে না, যেটি প্রদেশগুলির মত একই স্তরে গণনা করা হয়ে থাকে, কিন্তু ২০১৮ সালে কেন্দ্রীয় প্রশাসিত উপজাতীয় অঞ্চলগুলি খাইবার-পাখতুনখোয়া প্রদেশের অন্তর্ভুক্ত ছিল।
বর্তমান বিভাগ
নিম্নলিখিত সারনি দ্বারা প্রদেশটির বর্তমান বিভাগ বোঝান হয়েছে:
কোয়েটা বিভাগ
বর্তমানে, কোয়েটা বিভাগের মধ্যে নিম্নলিখিত জেলাগুলি রয়েছে:
কারামনুরি
কারামনুরি (Kalamnuri) ভারতের মহারাষ্ট্র রাজ্যের হিঙ্গোলি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮০ মিটার (১৫৭৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কারামনুরি শহরের জনসংখ্যা হল ২০,৬২৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে কারামনুরি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
আনন্দলহরী
আনন্দলহরী (आनन्दलहरी) ভারত ও বাংলাদেশের লোকসঙ্গীতে ব্যবহৃত ততযন্ত্র। মূলত বাংলা ভাষাভাষি অঞ্চল, ওড়িশার লোক সঙ্গীতে এ যন্ত্রের ব্যবহার হয়, এছাড়াও দক্ষিণ ভারতে ভিন্ন নামে অনুরূপ যন্ত্রের ব্যবহার রয়েছে। যন্ত্রটি সুর এবং তাল দিয়ে প্রায়শই নাচের সাথে বাজানো হয়। বাউল বিশ্বাসের গায়করা বেশি ব্যবহার করেন।
নাম
আনন্দলহরী নামের অর্থ "আনন্দ তরঙ্গ"; এটি মূলত শাস্ত্রীয় নাম। যন্ত্রটিকে ‘গাব গুবাগুব’ বা ‘গুবগুবি’ নামেও ডাকা হয়। 'খমক' নামেও জনপ্রিয়।
বর্ণনা
আনন্দলহরীর মূল অংশটি একটি পিপা-আকৃতির শূন্যগর্ভ খোল, যার একপাশে খোলা, অন্যপ্রান্ত চামড়া দিয়ে আবৃত ও আবদ্ধ থাকে, মধ্যখানে কাঠি বা ধাতব চাকতি দিয়ে একগাছি অথবা একটি সুতা আটকানো থাকে, এই সুতা চামড়ার আবরণ ভেদ করে বের করা থাকে। যন্ত্রের খোল সাধারণত মাটি অথবা কাঠের তৈরী হয়, প্রাথমিকভাবে দুই পাশে খোলা থাকে; এক পাশে ঝিল্লিটি চামড়ার হুপ এবং দড়ি দিয়ে নীচের এবং উপরের অংশে স্থির করা হয়। কিছু যন্ত্রের উপরের ডায়াফ্রামে ছিদ্র থাকে, সবযন্ত্রে নেই; পুরানো যন্ত্রগুলিতে এটি সম্পূর্ণ অনুপস্থিত হতে পারে। মূল তার, বাঁশ বা অন্যান্য উপাদানের একটি টুকরা দিয়ে নীচে যুক্ত করা হয়। তার বা সূতার গাছির অন্য প্রান্তটি একটি তামার পাত্রের আটকানো হয়। খমকের সাথে আনন্দলহরীর পার্থ্যক্য হচ্ছে, এটির তারের উম্মুক্ত প্রান্তে তামার পাত্র থাকে, খমকে থাকে না।
বাদন
আনন্দলহরীর মূলখোল বাম বগলে চেপে ধরা হয়, সূতা বা তার যুক্ত পাত্রটি বাম হাতে নেওয়া হয়। সূতার মাথা বাম হাত দিয়ে টেনে ধরে খুটনি অথবা শলাকা ব্যবহার করে ডান হাতে বাজানো হয়। দক্ষিণ ভারতে রপুলুভান কুদাম বাদনের ধরন অনুয়ায়ী অনুরূপ একটি যন্ত্র গোপীযন্ত্র কেন্দ্র নামে পরিচিত আরেকটি অনুরূপ যন্ত্র পশ্চিমবঙ্গ ও ওড়িশার মুন্ডা উপজাতি ব্যবহার করে। গোপীযন্ত্র এবং আনন্দলহরি উভয়ই সাধু ঘরানার ধর্মীয় ভিক্ষাজীবী সন্যাসী এবং বিশেষ করে ভিন্নধর্মী বাউল বিশ্বাসের গায়করা ব্যবহার করেন।
শ্রেণীবিভাগ
জার্মান সঙ্গীতজ্ঞ কার্ট শ্যাক্‌স বিশ্বাস করতেন যে আনন্দলহরী এবং সংশ্লিষ্ট যন্ত্রগুলি সম্পূর্ণরূপে ভারতীয় আচ্ছাদনযন্ত্রের একটি পৃথক শ্রেণী তবে নৃতাত্ত্বিক সঙ্গীতবিদ, লরেন্স পিকেন এবং অন্যান্যরা দেখিয়েছেন যে যন্ত্রটি দেখতে ঢোলের মত হলেও এটি স্পষ্টতই একটি ততযন্ত্র।
আদনান
আদনান হলেন আদনানি আরবদের প্রথাগত পূর্বপুরুষ। আদনানের বংশধররা দক্ষিণ আরবের কাহতানী আরবদের বিপরীতে উত্তরাঞ্চলীয়, পশ্চিম ও মধ্য আরবে বাস করতো।
পরিবার
ডান|থাম্ব| [[ইবনে হিশাম|ইবন হিশাম রচিত "মুহাম্মাদ (সাঁঃ) এর জীবন" থেকে তৈরি আদনানাইট আরব পরিবারের পারিবারিক গাছ ]]
প্রাক-ইসলামী আরবে
আদনান এর কথা বিভিন্ন প্রাক-ইসলামী কবিতায় যেমন প্রাক-ইসলামিক কবি: "লুবাইব ইবনে রাবিয়া" এবং "আব্বাস ইবনে মিরদাস" এদের কবিতায় তার কথা উল্লেখ করেন।
আদনানকে প্রাক-ইসলামী আরবরা আরব উপজাতির পিতৃপুরুষদের মধ্যে সম্মানিত পিতা হিসাবে দেখত এবং তারা আদনানের কথা বলে তাদের বংশকে অন্য কাহতানি উপজাতির বিরুদ্ধে গর্ব করার জন্য ব্যবহার করতো। কারণ কাহতানীরা আদনানীদের মধ্যে সংখ্যালঘু ছিল।
মৃত্যু
দ্বিতীয় নেবুচাদনেজার ব্যাবিলনে ফিরে আসার পরে আদনান মারা যান। আদনানের মৃত্যুর পর তাঁর পুত্র মা'দ মধ্য-পশ্চিম অঞ্চল হিজাজ এ আসেন।
আদনান থেকে মুহাম্মদের বংশোদ্ভূত
ইসলামী মতানুসারে, নবী মুহাম্মাদ আদনান বংশ থেকে আগত। অনেক সুত্রের মাধ্যমে এও জানা গেছে যে আদনান মুহাম্মদের আগমনের পূর্বাভাস দিয়েছিলেন এবং তার উত্তরসূরীদের অনুসণের নির্দেশ দিয়েছিলেন। " জাজিরা শাসন করেছেন এমন ব্যক্তি এবং মুহাম্মদের পূর্বপুরুষ ছিলেন বলে বলা হয় তাদের তালিকা নিচে দেওয়া হল।"
মায়াঙ্ক ডাগর
মায়াঙ্ক জিতেন্দ্র ডাগর (জন্ম ১১ নভেম্বর ১৯৯৬) একজন ভারতীয় ঘরোয়া ক্রিকেটার যিনি ঘরোয়া ক্রিকেটে হিমাচল প্রদেশের হয়ে খেলেন। তিনি একজন ডানহাতি ব্যাটসম্যান এবং ধীরগতির বাঁহাতি অর্থোডক্স স্পিন বোলার। তিনি ২০১৬ অনূর্ধ্ব-১৯ ক্রিকেট বিশ্বকাপের ভারতীয় স্কোয়াডের অংশ ছিলেন। অক্টোবর ২০১৬-তে ২০১৬-১৭ রঞ্জি ট্রফিতে হিমাচল প্রদেশের হয়ে প্রথম-শ্রেণীর ক্রিকেটে অভিষেক হয়। ২০১৮ সালের জানুয়ারিতে, ২০১৮ সালের আইপিএল নিলামে তাকে কিংস ইলেভেন পাঞ্জাব কিনেছিল। জুলাই ২০১৮ সালে, আনক্যাপড প্লেয়ার মায়াঙ্ক ডাগর ইয়ো-ইয়ো টেস্টে ১৯.৩ স্কোর করেছিলেন, মনীশ পাণ্ডে-এর রেকর্ডকে ছাড়িয়ে যান, মনীষ ২০১৭ সালে অর্জন করেছিলেন সর্বোচ্চ ১৯.২ স্কোর। ২০২৩ ইন্ডিয়ান প্রিমিয়ার লিগ নিলামে সানরাইজার্স হায়দ্রাবাদ তাকে ১.৮ কোটি রুপিতে কিনেছিল।
পুডিং
পুডিং হল এক ধরনের খাবার যা মূলত খাবারের অংশ হিসাবে একটি ডেজার্ট বা স্যারি (নোনতা বা মশলাদার) খাবার হতে পারে।
মূলত মিষ্টান্ন বোঝাতে পুডিং শব্দের ব্যবহার শুরু হলেও সময়ের সাথে সাথে মিষ্টি খাবারগুলি বর্ণনা করার জন্য এই শব্দটি প্রায় একচেটিয়াভাবে ব্যবহার হয়ে আসছে। এটি বিশেষত সসেজগুলির জন্য ব্যবহৃত একই জাতীয় প্রক্রিয়া ব্যবহার করে তৈরি করা হয়, যার মধ্যে বেশিরভাগ ক্ষেত্রে মাংস এবং অন্যান্য উপাদান থাকে। কালো (রক্ত) পুডিং এবং হাগিস এই ঐতিহ্য থেকে বেঁচে আছে।
যুক্তরাজ্য এবং কমনওয়েলথের কয়েকটি দেশে পুডিং শব্দটি এখনও মিষ্টি এবং মজাদার উভয় খাবারের বর্ণনা দিতে ব্যবহৃত হয়। যোগ্য না হলে, দৈনন্দিন ব্যবহারের শব্দটি সাধারণত একটি মিষ্টান্নকে বোঝায়; যুক্তরাজ্যে, পুডিং একটি ডেজার্ট কোর্সের প্রতিশব্দ হিসাবে ব্যবহৃত হয়। ডেজার্টের পুডিংগুলি সমৃদ্ধ, মোটামুটি সমজাতীয় স্টার্চ- বা দুগ্ধভিত্তিক মিষ্টান্ন যেমন চালের পুডিং, স্টিমযুক্ত কেক মিশ্রণগুলি যেমন ট্রেইল স্পঞ্জের পুডিংয়ের সাথে ক্রিসমাসের পুডিংয়ের মতো শুকনো ফলের মতো উপাদানের সংযোজন ছাড়া। মজাদার খাবারের মধ্যে রয়েছে ইয়র্কশায়ার পুডিং, কালো পুডিং, স্যুট পুডিং এবং স্টেক এবং কিডনি পুডিং।
ডিএমওজেট
ডিএমওজেট (DMOZ; directory.mozilla.org, আগের ডোমেন নাম) ওয়ার্ল্ড ওয়াইড ওয়েব লিংকসমূহের একটি বহুভাষী মুক্ত কন্টেন্ট অভিধান। যে সম্প্রদায় ও সাইট এ অভিধানটি নিয়ন্ত্রণ করতো তারা মুক্ত অভিধান প্রকল্প বা ওপেন ডিকশনারি প্রোজেক্ট বা ওডিপি নামে পরিচিত ছিলো। পূর্বে এটি এওএলের মালিকানায় ছিলো, বর্তমানে এটি ভ্যারিজোন মিডিয়ার একটি অংশ। তবে এখনও এটি স্বেচ্ছাসেবী সম্পাদকদের দ্বারা নিয়ন্ত্রিত ও গঠিত হয়। ‌ ১৭ মার্চ ২০১৭ সালে ডিএমওজেট বন্ধ হয়ে যায়, কারণ এওএলের এ প্রকল্পটি সমর্থনের আর কোন ইচ্ছা নেই। অই দিনটিতে ওয়েবসাইটটি একি একক ল্যান্ডিং পাতায় পরিণত হয়, যেটা ডিএমওজেটের স্ট্যাটিকে আর্কাইভের সাথে সংযুক্ত করে।
, dmoztools.net-এ সম্পাদনা অযোগ্য একটি মিরর এখনও রয়ে গেছে, এবং ঘোষণা দেয়া হয় যে, যখন ডিএমওজেট ইউআরএল আর আসবে না, কার্লি নামে একটি উত্তরাধিকারী সংস্করণ আসার কথা বলা হয়।
কেশপুর
কেশপুর ভারতের পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদর মহকুমার কেশপুর সমষ্টি উন্নয়ন ব্লকের অধীনে একটি পুলিশ স্টেশনসহ একটি গ্রাম।
জনসংখ্যা
২০১১ সালের ভারতের জনগননা অনুসারে কেশপুরের জনসংখ্যা হল ৪,৫৭৭ যার মধ্যে ২,৩১১ জন (৫০%) পুরুষ এবং ২,২৬৬ জন (৫০%) মহিলা ছিলেন। জনসংখ্যার ৬ বছরের নীচে ৬০১ ছিল। কেশপুরে মোট সাক্ষরতার সংখ্যা ছিল ৩,২৪২ (৬ বছরেরও বেশি জনসংখ্যার ৭০.৮৩%)।
সমষ্টি উন্নয়ন ব্লকের সদর-দফতর
কেশপুর ব্লকের সদর দফতর কেশপুরে অবস্থিত।
থানা
কেশপুর সমষ্টি উন্নয়ন ব্লকটি কেশপুর থানার এখতিয়ারভুক্ত।
পরিবহন
রাজ্য সড়ক ৭ মূর্শিদাবাদের রাজগ্রাম থেকে পশ্চিম মেদিনীপুর জেলার মেদিনীপুর শহর পর্যন্ত বিস্তৃত। এই সড়কটি কেশপুরের মধ্য দিয়ে অতিক্রান্ত।
শিক্ষা
২০০৪ সালে সুকুমার সেনগুপ্ত মহাবিদ্যালয় প্রতিষ্ঠিত হয়েছিল এবং এটি বিদ্যাসাগর বিশ্ববিদ্যালয়ের অনুমোদিত । এখানে কলা ও বিজ্ঞানের স্নাতক কোর্সের পাঠদান করা হয়  ।
রোটোকাস ভাষা
রোটোকাস হল একটি উত্তর বোগেনভিল ভাষা যা প্রায় ৪,৩২০ জন লোক বুগেনভিল দ্বীপে কথা বলে, এটি নিউ গিনির পূর্বে অবস্থিত একটি দ্বীপ যা পাপুয়া নিউ গিনির অংশ। অ্যালেন এবং হার্ড (১৯৬৩) অনুসারে, তিনটি চিহ্নিত উপভাষা রয়েছে: কেন্দ্রীয় রোটোকাস ("রোটোকাস প্রোপার"), আইতা রোটোকাস এবং পিপিপাইয়া; অতসিলিমা (আটসিনিমা) গ্রামে কথিত আরও একটি উপভাষা সহ একটি অস্পষ্ট অবস্থা। কেন্দ্রীয় রোটোকাস ভাষা তার অত্যন্ত ছোট ফোনমিক ইনভেন্টরি এবং সম্ভবত সবচেয়ে ছোট আধুনিক বর্ণমালা থাকার জন্য সবচেয়ে উল্লেখযোগ্য।
ওয়ান ফ্লু ওভার দ্য কাকুস নেস্ট
নিচের যেকোনটিকে বোঝাতে পারে:
গুজরাতি উইকিপিডিয়া
গুজরাতি উইকিপিডিয়া হচ্ছে অনলাইন বিশ্বকোষ উইকিপিডিয়ার গুজরাতি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। গুজরাতি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আল্লাহিয়াহ জেলা
আল্লুহিয়াহ জেলা ইয়েমেনের আল হুদায়দাহ গভর্নরেতের একটি জেলা। ২০০৩ সালের হিসাবে, জেলাটির জনসংখ্যা ছিল ১,০৫,৬৮২ জন অধিবাসী।
পাকিস্তান (দ্ব্যর্থতা নিরসন)
পাকিস্তান দক্ষিণ এশিয়ার একটি দেশ।
এছাড়া পাকিস্তান দ্বারা বোঝানো হতে পারে;
সুরাট জেলা
সুরাট হল ভারতের গুজরাত রাজ্যের একটি জেলা, সুরাট শহরটি এই জেলার প্রশাসনিক সদর দপ্তর। এটির উত্তরে ভারুচ ও নর্মদা জেলা, দক্ষিণে নওসারি জেলা, পূর্বে তাপ্তি জেলা এবং পশ্চিমে রয়েছে ক্যাম্বে উপসাগর। এটি গুজরাতের দ্বিতীয় সর্বাধিক উন্নত জেলা। ২০১১ সালের আদমশুমারি অনুসারে এর জনসংখ্যা ছিল ৬,০৮১,৩২২ জন, যার মধ্যে ৭৯.৬৮% শহরের বাসিন্দা। ২০০৭ সালের ২রা অক্টোবর, সুরাট জেলা পুনর্গঠন আইন ২০০৭-এর অধীনে সুরাট জেলাকে দুটি ভাগে বিভক্ত করে একটি নতুন জেলা, তাপ্তি জেলা তৈরি করা হয়েছিল।
২০১১ সালের আদমশুমারির হিসাবে এটি ভারতের ১২তম জনবহুল জেলা (৬৪০ জেলার মধ্যে), এবং গুজরাতে আহমেদাবাদের পরে দ্বিতীয় সর্বাধিক জনবহুল জেলা (৩৩ জেলার মধ্যে)।
ভূগোল
সুরাট জেলার মোট আয়তন ৪,৪১৮ কিমি২, এবং ২০১১ সালের আদমশুমারিতে সুরাট জেলার জনঘনত্ব ছিল ১,৩৭৬ জন, প্রতি কিলোমিটার২। এই অঞ্চলটিতে রাজ্যের সর্বাধিক জনসংখ্যার ঘনত্ব রয়েছে এবং এর পরে আছে আহমেদাবাদ।
জলবায়ু
সুরাটে গ্রীষ্মমন্ডলীয় সাভানা জলবায়ু রয়েছে (কোপ্পেন: আও), সমুদ্র দ্বারা, ক্যাম্বের উপসাগরে দৃঢ়ভাবে নিয়ন্ত্রিত। গ্রীষ্মকাল মার্চ মাসের শুরুতে আরম্ভ হয় এবং জুন মাস অবধি স্থায়ী হয়। এপ্রিল এবং মে সবচেয়ে উষ্ণ মাস, গড় সর্বোচ্চ তাপমাত্রা । বর্ষা জুনের শেষদিকে শুরু হয়। শহরে প্রায় বৃষ্টিপাত হয়, সেপ্টেম্বরের শেষের দিকে, সেই মাসগুলিতে গড় সর্বোচ্চ তাপমাত্রা  থাকে। অক্টোবর এবং নভেম্বরে বর্ষার পশ্চাদপসরণ শুরু হয় এবং নভেম্বরের শেষের দিকে উচ্চ তাপমাত্রা ফিরে আসে। শীতকাল ডিসেম্বর মাসে শুরু হয় এবং ফেব্রুয়ারির শেষ পর্যন্ত স্থায়ী হয়, এই সময় গড় তাপমাত্রা থাকে প্রায়, এবং বৃষ্টি প্রায় থাকে না বললেই চলে।
বিংশ শতাব্দী থেকে, সুরাটে প্রায় ২০ বার বন্যা হয়েছে। ১৯৬৮ সালে, শহরের অধিকাংশ অঞ্চল বন্যার কবলে পড়েছিল এবং ১৯৯৪ সালে, বন্যার ফলে দেশব্যাপী প্লেগের মহামারী ছড়িয়ে পড়েছিল, যার কেন্দ্রস্থল ছিল সুরাট। ১৯৯৮ সালে, উকাই বাঁধ থেকে জল ছেড়ে দেওয়ার ফলে তাপ্তি নদীতে বন্যার কারণে সুরাটের ৩০ শতাংশ অঞ্চল জলের তলায় গিয়েছিল, এটি সুরাট থেকে ৯০  কিলোমিটার দূরে অবস্থিত। ২০০৬ সালের আগস্টে, শহরের ৯৫ শতাংশেরও বেশি অংশ তাপ্তি নদীর জলে ডুবে গিয়েছিল, ১২০ জনেরও বেশি লোক মারা গিয়েছিল, খাদ্য বা বিদ্যুৎ ছাড়াই কয়েক হাজার লোক তাদের বাড়িতে আটকে পড়েছিল  এবং কয়েক সপ্তাহ ধরে ব্যবসা ও স্কুল বন্ধ হয়ে গয়েছিল।
ঝব বিভাগ
ঝব বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:
কালুন্দ্রে
কালুন্দ্রে (Kalundre) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কালুন্দ্রে শহরের জনসংখ্যা হল ৭৫৮১ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৪% হল ৬ বছর বা তার কম বয়সী।
ম্যাগি চাং
প্রারম্ভিক জীবন এবং শিক্ষা
ম্যাগি চাং ১৯৬৪ সালে হংকংয়ে জন্মগ্রহণ করেছেন। তিনি সেন্ট পল কনভেন্ট স্কুলে ভর্তি হন, যেখানে তিনি প্রাথমিক স্তরে পড়ালেখা শুরু করেন। যখন তিনি ৮ম শ্রেণিতে পড়ছিলেন, তখন তার পরিবার হংকং থেকে যুক্তরাজ্যে স্থানান্তরিত হয়। তিনি ইংল্যান্ডের কেন্ট এবং ব্রোমলিতে তার শৈশব ও কৈশোরের অধিকাংশ সময় অতিবাহিত করেছেন। ১৯৮২ সালে তার বিদ্যালয়ে ছুটি চলাকালীন মাত্র ১৮ বছর বয়সে হংকংয়ে ফিরে আসেন, কিন্তু মডেলিংয়ের কার্যাদি এবং অন্যান্য বেশ কিছু কাজের জন্য সেখানেই স্থায়ীভাবে বসবাস করা শুরু করেন। অতঃপর, তিনি লেন ক্রাউফোর্ড ডিপার্টমেন্ট স্টোরে একটি চাকরি পান।
১৯৮৩ সালে, ম্যাগি চাং মিস হংকং প্রতিযোগিতায় একজন প্রতিযোগী হিসেবে অংশগ্রহণ করেন, যেখানে তিনি প্রথম রানার-আপ হন। উক্ত প্রতিযোগিতায় তিনি মিস ফটোজনিক পুরস্কার লাভ করেন। একই বছরে তিনি মিস ওয়ার্ল্ড প্রতিযোগিতা র সেমিফাইনালে পৌঁছেছিলেন। একজন টিভি উপস্থাপক হিসেবে দুই বছর কাজ করার পর, তিনি টিভিবির সাথে একটি চুক্তি স্বাক্ষর করেন।
ম্যাগি চাং একজন বহুভাষিক ব্যক্তি, কেননা তিনি হংকং এবং ইংল্যান্ডের অধিবাসী ছিলেন। তিনি প্যারিসে দশ বছর থাকার কারণে ফরাসি ভাষায় কথা বলতে পারেন। এছাড়াও ম্যাগি চাং ক্যান্টনিজ, ম্যান্ডারিন এবং সাংহাইয়েস ভাষায় স্পষ্টভাবে কথা বলতে পারেন। তিনি খুব সহজে এক ভাষা হতে অন্য ভাষা পরিবর্তন করে কথা বলতে পারেন। ক্লিন চলচ্চিত্রে স্পষ্টভাবে ইংরেজি, ফরাসি এবং ক্যান্টোনিজ ভাষায় সংলাপ প্রদান করার মাধ্যমে তিনি তার ভাষাগত দক্ষতা প্রদর্শন করেছেন।
ব্যক্তিগত জীবন
ম্যাগি চাং ১৯৯৮ সালে ফরাসি পরিচালক অলিভিয়ার আসায়াসের সাথে বিবাহ বন্ধনে আবদ্ধ হন। কিন্তু বিবাহের মাত্র ৩ বছর পর, ২০০১ সালে তাদের বিবাহবিচ্ছেদ হয়। অতঃপর বেশ কিছু গণমাধ্যমে প্রচার হয়েছিল যে, চাং ইন দ্য মুড ফর লাভ-এর সহ-অভিনেতা টনি লাংয়ের (যিনি পরবর্তীতে সহ-অভিনেত্রী কারিনা লাউয়ের সাথে বিবাহ বন্ধনে আবদ্ধ হন) সাথে প্রেমের সম্পর্কে জড়িত ছিলেন। ২০১৩ সালে একটি বিমানবন্দরে চাংয়ের সাথে লাউয়ের একটি ছবি আপলোড করে লাউ তাদের মধ্যকার দ্বন্দ্বের সকল গুজব উড়িয়ে দেন।
রান র‍্যাবিট রান (চলচ্চিত্র)
উৎপাদন
অস্ট্রেলিয়ান লেখক হান্না কেন্ট একজন স্কটিশ শিশুর একটি সত্য গল্পের উপর ভিত্তি করে একটি উপন্যাস লেখার কথা ভাবছিলেন যে অতীত জীবনের কথা মনে রেখেছিলো এবং তিনি অনুরূপ ঘটনা নিয়ে গবেষণা শুরু করেন। যখন কার্ভার ফিল্মসের চলচ্চিত্র প্রযোজক আনা ম্যাকলেশ এবং সারাহ শ, একটি চিত্রনাট্যের জন্য তার কোন ধারণা আছে কিনা জিজ্ঞেস করেছিলেন, তখন তিনি এই ধরনের গল্পকে এক ধরণের মনস্তাত্ত্বিক নাটক হিসাবে ব্যবহার করার পরামর্শ দিয়েছিলেন। কেন্ট ভাবতে আগ্রহী ছিলেন "এই সন্তানের পিতামাতা হতে কেমন হবে... মা এবং সে যে বিচ্ছিন্নতা অনুভব করবে যখন একটি শিশু তাকে চায় না"। ছবিটি পরবর্তীতে হরর ঘরানায় তৈরি করা হয়।
২০২০ এর জুনে, এলিজাবেথ মস XYZ ফিল্মস এবং ডাইনা রিড পরিচালনার সাথে প্রকল্পের সাথে সংযুক্ত ছিলেন। STXfilms ছবিটি পরিবেশন করছিল। মস এর আগে টেলিভিশন সিরিজ দ্য হ্যান্ডমেইডস টেলে রিডের সাথে কাজ করেছিলেন। ২০২১ সালের ডিসেম্বরে, STXfilms আর ফিল্মের সাথে জড়িত ছিল না বলে মসকে সময়সূচী সংক্রান্ত সমস্যার কারণে নিজেকে সরিয়ে নিতে হয়েছিল তখন Snook-কে প্রকল্পের অংশ হিসাবে ঘোষণা করা হয়েছিল। পরের মাসে ড্যামন হেরিম্যান এবং গ্রেটা স্কাচিকে সযুক্ত করা হয়, একই সপ্তাহে চিত্রগ্রহণ শুরু হয়।
.বিজেড
.বিজেড বেলিজির কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেলিজি বিশ্ববিদ্যালয় কর্তৃক এটি নিয়ন্ত্রিত হয়। দ্বিতীয় স্তরের অধীন কিছু তৃতীয় স্তরের ডোমেইন,
ইতালির অনেক ওয়েবসাইটে এই ডোমেইন ব্যবহার করা হয়। সাউথ টাইরোলের সরকারি সংক্ষিপ্ত নাম বিজেড। তাই তারা .bz.it সাবডোমেইন ব্যবহার করে থাকে। তাছাড়া ওপেন সোর্স গেমস সার্ভার বিজেডফ্ল্যাগস তাদের নামের শেষে .বিজেড ব্যবহার করে।
বহিঃসংযোগ
Toppdomän
বেনিতো রামান
বেনিতো রামান (Benito Raman; জন্ম: ৭ নভেম্বর ১৯৯৪) হলেন খেন্টে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগায় শালকে ০৪ এবং বেলজিয়াম জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
দলগতভাবে, ঘরোয়া ফুটবলে, রামান এপর্যন্ত ৩টি শিরোপা জয়লাভ করেছেন, যার মধ্যে ২টি খেন্টের হয়ে এবং ১টি ডুসেলডর্ফের হয়ে জয়লাভ করেছেন।
গৌতম বসু
গৌতম বসু  (১৩ মে ১৯৫৫ - ১৮ জুন ২০২১) ছিলেন আশির দশকের বিখ্যাত ভারতীয় বাঙালি কবি ও প্রাবন্ধিক। সুগভীর অন্তর্দৃষ্টিতে দেখেছেন জীবনের কাছের বা বহুদূরের মুহূর্তগুলিকে আর খুবই সংযতভাবে সৃষ্টি করেছেন তার কাব্যমোদীদের অনুসন্ধিষ্ণু মনের খোরাক। ২০১৫ খ্রিস্টাব্দে পশ্চিমবঙ্গ সরকার তাকে রবীন্দ্র পুরস্কার প্রদান করে।
কবি গৌতম বসুর জন্ম ১৯৫৫ খ্রিস্টাব্দের ১৩ মে (১৩৬২ বঙ্গাব্দের ২৯ বৈশাখ) পশ্চিমবঙ্গের দার্জিলিং-এ পিতার কর্মস্থলে। তার পূর্বপুরুষের আদি নিবাস ছিল মেদিনীপুর জেলার পিংলায়। তবে তার বেড়ে ওঠা ও শিক্ষাদীক্ষা সবই কলকাতা শহরে। বিশ শতকের সত্তর দশকের গোড়ার দিকে তার সহপাঠীদের উদ্যোগে প্রথম কবিতা প্রকাশিত হয় অধুনালুপ্ত “শতভিষা”  সাহিত্য পত্রিকায়। স্বল্প দৈর্ঘ্যের শিরোনামহীন বাইশটি কবিতার সংকলন - “অন্নপূর্ণা ও শুভকাল” প্রকাশিত হয় ১৯৮১ খ্রিস্টাব্দে। তার কবিতা মায়াময় স্বাদের ও জাদুকরী হওয়ার কারণে বাংলার বহু তরুণ কবি ও কাব্যমোদীদের কাছে অত্যন্ত জনপ্রিয় হয়েছিল। পেশায় গৌতম ছিলেন একজন ব্যাঙ্ক কর্মচারী এবং কর্মসূত্রে ঘুরতে হয়েছিল নানা জায়গায়। তাই প্রথমদিকে ধীরে ধীরে প্রকাশিত হয়েছে 'অতিশয় তৃণাঙ্কুরের পথে', 'রসাতল', 'নয়নপথগামী' প্রভৃতি কাব্যগ্রন্থ। কবিতা ছাড়াও তিনি সাহিত্যবিষয়ক (অবশ্যই কবিতাকেন্দ্রিক) প্রবন্ধ-নিবন্ধ লিখতেন বিভিন্ন পত্রপত্রিকায়, তারই  সংকলন হল- 'গদ্যসংগ্রহ'। কবিতায় যেমন তিনি জীবনের সাংঘাতিক সত্যকে অনায়াসে উন্মোচন করেছেন, নিবন্ধ রচনায় ছিলেন নিরপেক্ষ নিরাবেগ এবং তারফলে সেগুলি ছিল বেশ ধারালো, নিষ্ঠুর এবং বিশ্লেষণাত্মক।
সম্মাননা ও পুরস্কার
কবি গৌতম বসু ২০০৩ খ্রিস্টাব্দে প্রথম রসাতল কাব্যগ্রন্থের জন্য কবি বীরেন্দ্র চট্টোপাধ্যায় স্মরণ কমিটি কর্তৃক বীরেন্দ্র পুরস্কারে সম্মানিত হন। এরপর ২০১৫ খ্রিস্টাব্দে স্বর্ণগরুড়চূড়া কাব্যগ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন।
জীবনাবসান
কবি গৌতম বসু দীর্ঘদিন ধরে সিওপিডি’র সমস্যায় ভুগছিলেন। ২০২১ খ্রিস্টাব্দের ১৭ জুন (২ আষাঢ়, ১৪২৮) বৃহস্পতিবার বিকালে অসুস্থ বোধ করায় তাকে কলকাতার এক বেসরকারি হাসপাতালে ভর্তি করা হয়। কিন্তু তার কিডনি বিকল হতে শুরু করে। পরদিন অর্থাৎ ১৮ জুন শুক্রবার (৩ আষাঢ়, ১৪২৮ বঙ্গাব্দ) সকাল ৯ টায় শেষ নিঃশ্বাস ত্যাগ করেন।
ঝিকরগাছা রেলওয়ে স্টেশন
অবস্থান
ঝিকরগাছা রেলওয়ে স্টেশন দর্শনা জংশন-খুলনা লাইনের যশোর-বেনাপোল অংশে অবস্থিত।